|  |
| --- |
| OSNOVNA ŠKOLA VIS |
| **KRITERIJI I NAČINI VREDNOVANJA I OCJENJIVANJA TIJEKOM NASTAVE NA DALJINU** |
| 3. razred |

|  |
| --- |
| Učiteljica: Zorana RokiVis, travanj 2020. |

***UVOD***

Prema Pravilniku o načinima, postupcima i elementima vrednovanja učenika u osnovnim i srednjim školama, **ocjenjivanje je pridavanje brojčane ili opisne vrijednosti** rezultatima praćenja i provjeravanja učenikova rada.

Način na koji poučavamo, vrednujemo i ocjenjujemo usmjerava učenike kako trebaju učiti.

Promjena paradigme učenja i poučavanja koja se očituje u pomaku s činjeničnog znanja na razvoj kompetencija nužnih za uspješan život i rad u 21. stoljeću, kao što su kritičko razmišljanje, rješavanje problema i informirano donošenje odluka, razvoj kreativnosti i inovativnosti, mora biti vidljiva i u metodama vrednovanja. Takve metode vrednovanja **uspješno se mogu provoditi i u virtualnom okruženju** za učenje i poučavanje.

Svrha je ovim dokumentom na jednom mjestu obuhvatiti **prihvatljive načine vrednovanja i ocjenjivanja** u formalnom obrazovanju u Republici Hrvatskoj u ovim izvanrednim okolnostima, a uzimajući u obzir tehnološke mogućnosti i procijenjenu razinu kompetencija učitelja i učenika.

Prilikom izvođenja zaključne ocjene na jednak se način uzimaju u obzir ocjene i rad tijekom nastave na daljinu, kao i one iz ostatka nastavne godine.

|  |
| --- |
| **HRVATSKI JEZIK – AKTIVNOST** |
|  | **Odličan (5)** | **Vrlo dobar (4)** | **Dobar (3)** |
| **TOČNOST ZADAĆE** | Zadaće rješava točno i bez pogrešaka ili uz 1-2 pogreške. Na pitanja odgovara potpunom rečenicom. | Zadaće uglavnom rješava točno (uz nekoliko grešaka). Na pitanja uglavnom odgovara potpunom rečenicom. | Zadaće su uglavnom netočno riješene. Odgovori su kratki i nepotpuni. |
| **UREDNOST I PRECIZNOST** | Zadaće su uredne i pregledne. Rukopis je čitljiv. | Zadaće su uglavnom uredne i pregledne. Rukopis je uglavnom čitljiv. | Zadaće su često neuredne. Rukopis je nečitljiv. |
| **PRAVOPIS** | U potpunosti primjenjuje pravopisna pravila. | Primjenjuje pravopisna pravila uz manje greške. | Često griješi pri primjenjivanju pravopisnih pravila. |
| **REDOVITOST U IZVRŠAVANJU ZADAĆE** | Zadaće izvršava na vrijeme. | Zadaće uglavnom izvršava na vrijeme. Ponekad je potrebno upozoriti za izvršenje zadatka. | Često je potrebno upozoravati na izvršenje zadaća. Kasni s predajom zadaće. |

|  |
| --- |
| **HRVATSKI JEZIK – sastavak** |
|  | **Odličan (5)** | **Vrlo dobar (4)** | **Dobar (3)** |
| **OBLIKOVANJE TEKSTA –** **KOMPOZICIJA** | Piše o zadanoj temi. Jasna je povezanost među različitim dijelovima priče. Kompozicija je jasno istaknuta. | U nekim dijelovima priče se udaljava od teme. Dijelovi priče su uglavnom povezani.Kompozicija je uglavnom istaknuta. | Ne piše o zadanoj temi. Napisani dijelovi priče nisu povezani.Kompozicija nije jasno istaknuta. |
| **RJEČNIK** | Rječnik je bogat. Zapaža se funkcionalan izbor i uporaba riječi i izraza. Utvrđuje sepotpuna ulančanost rečenica. | Rječnik je djelomično razvijen. Zapaža se površnost, gdjegdje i nefunkcionalnost uizboru i uporabi riječi i izraza.Rečenice su pretežno ulančane. | Rječnik je siromašan.Rečenice pretežno nisu ulančane. |
| **PRAVOPIS** | U potpunosti primjenjuje naučena pravopisna pravila.  | Uglavnom primjenjuje naučena pravopisna pravila. | U većini rečenica prisutna je pravopisna pogreška. |
| **IZGLED SASTAVKA** | Učenik rabi rukopisno pismo. Utvrđuje se točnost u oblikovanju slova. | Učenik rabi rukopisno pismo. Utvrđuje se nepreciznost ili netočnost u oblikovanju slova | Učenik uglavnom ne rabi rukopisno pismo. |

|  |
| --- |
| **HRVATSKI JEZIK – lektira** |
|  | **Odličan (5)** | **Vrlo dobar (4)** |  **Dobar (3)**  |
| **PRAVOPIS** | U potpunosti primjenjuje pravopisna pravila. | Primjenjuje pravopisna pravila uz manje greške. | Često griješi pri primjenjivanju pravopisnih pravila. |
| **UREDNOST I ČITKOST** | Piše čitko i uredno te pazi na razmak između riječi. | Piše čitko, ali neuredno. Razmaci između riječi su neujednačeni. | Piše neuredno i nečitko te griješi u oblikovanju slova. |
| **GLAVNI I SPOREDNI LIKOVI I NJIHOVE OSOBINE** | Navodi glavne i sporedne likove te njihove etičke osobine. Samostalno određuje osobine, izgled, postupak i ponašanje glavnih i sporednih likova. | Uglavnom navodi glavne i sporedne likove te njihove etičke osobine. Uglavnom samostalno određuje osobine, izgled, postupak i ponašanje glavnih i sporednih likova. | Djelomično navodi glavne i sporedne likove te njihove etičke osobine. Određuje osobine, izgled, postupak i ponašanje glavnih i sporednih likova uz podpitanja. |
| **REDOSLIJED DOGAĐAJA** | Određuje redoslijed događaja u tekstu uz uočavanje uzročno posljedičnih veza. | Određuje redoslijed događaja u tekstu uz uočavanje uzročno posljedičnih veza. | Određuje redoslijed događaja nabrajajući ih bez jasnog razlikovanja uzroka |
| **PORUKA** | Otkriva poruku priče. | Uglavnom otkriva poruku priče. | Djelomično otkriva poruku priče. |
| **CRTEŽ** | Crtež je uredan, precizan, lijepo obojan i originalan. | Crtež je uglavnom uredan, precizan, lijepo obojan i originalan. | Crtež je djelomično uredan, precizan, lijepo obojan i originalan. |

|  |
| --- |
| **PRIRODA I DRUŠTVO – AKTIVNOST** |
|  | **Odličan (5)** | **Vrlo dobar (4)** | **Dobar (3)** |
| **TOČNOST ZADAĆA** | Zadaće su točne i potpune bez pogrešaka. | Zadaće su uglavnom točne, ponekad nepotpune. | Zadaće su uvijek nepotpune i uglavnom su netočno riješene. |
| **UREDNOST I PRECIZNOST** | Zadaće su uredne i pregledne. Rukopis je čitak, naslov je istaknut. | Zadaće su uglavnom uredne i pregledne. Rukopis je uglavnom čitak. | Zadaće su često neuredne, a rukopis je nečitak. Ne piše naslov. |
| **REDOVITOST U IZVRŠAVANJU ZADATAKA** | Zadaću izvršava na vrijeme. | Zadaću uglavnom izvršava na vrijeme. | Često je potrebno upozoravati na izvršenje zadaće. Kasni s predajom zadaće. |

|  |
| --- |
| **MATEMATIKA – AKTIVNOST** |
|  | **Odličan (5)** | **Vrlo dobar (4)** | **Dobar (3)** |
| **TOČNOST ZADATAKA** | Zadatke rješava točno i bez pogrešaka ili uz 1-2 pogreške. | Zadatke uglavnom rješava točno (uz nekoliko grešaka) | Zadatci su uglavnom netočno riješeni. |
| **UREDNOST I PRECIZNOST** | Zadaće su uredne i pregledne.  | Zadaće su uglavnom uredne i pregledne. | Zadaće su često neuredne. |
| **REDOVITOST U IZVRŠAVANJU ZADAĆE** | Zadaće izvršava na vrijeme. | Zadaću uglavnom izvršava na vrijeme. Ponekad je potrebno upozoriti za izvršenje zadatka. | Često je potrebno upozoravati na izvršenje zadaća. Kasni s predajom zadaće. |

|  |
| --- |
|  **MATEMATIKA – Pisano dijeljenje brojeva**   |
|  | **Odličan (5)** | **Vrlo dobar (4)** | **Dobar (3)** |
| **ČITKOST** | Brojevi su napisani čitkim rukopisom. | Brojevi su uglavnom napisani čitkim rukopisom. | Brojeve većinom piše nečitkim rukopisom.  |
| **TOČNOST** | Svi količnici su točni. | Količnici su uglavnom točni. | Količnici su djelomično točni. |
| **OSMIŠLJAVANJE ZADATAKA** | Samostalno smišlja vlastite zadatke u kojima koristi pisano dijeljenje troznamenkastog broja jednoznamenkastim. | Uglavnom samostalno smišlja vlastite zadatke u kojima koristi pisano dijeljenje troznamenkastog broja jednoznamenkastim. | Djelomični samostalno smišlja vlastite zadatke u kojima koristi pisano dijeljenje troznamenkastog broja jednoznamenkastim. |

* Tijekom trajanja nastave na daljinu učenik će biti brojčano vrednovan najavljenim radom kod kuće, primjenjujući stečena znanja u rješavanju zadanog kviza, izradi geometrijskih crteža, plakata, umnih mapa i sl.

|  |
| --- |
| **GLAZBENA KULTURA – IZRAŽAVANJE GLAZBOM I UZ GLAZBU** |
|  | **Odličan (5)** | **Vrlo dobar (4)** |
|  **IZVOĐAČI** | Samostalno, točno ili skoro točno razlikuje broj izvođača - jedan, više-zbor. | Samostalno, većinom točno razlikuje broj izvođača - jedan, više-zbor. |
| **TEMPO I DINAMIKA** | Samostalno, točno ili skoro točno razlikuje tempo i dinamiku u skladbi. | Samostalno, većinom točno razlikuje tempo i dinamiku u skladbi. |
| **REDOVITOST U IZVRŠAVANJU ZADATAKA** | Redovito sluša i pjeva novu pjesmu, zapisuje naslov i crta sliku u bilježnicu te zvučni zapis šalje učiteljici. | Uglavnom redovito sluša i pjeva novu pjesmu, zapisuje naslov i crta sliku u bilježnicu te šalje zvučni zapis učiteljici. |

* Tijekom trajanja nastave na daljinu učenik će biti brojčano vrednovan najavljenim radom kod kuće, kreativno primjenjujući stečena znanja izradom plakata ili umne mape.

|  |
| --- |
| **TJELESNA I ZDRAVSTVENA KULTURA** **(nastava na daljinu)** |
|  | **Odličan (5)** | **Vrlo dobar (4)** |
| **AKTIVNOST** | Sudjeluje u nastavi na daljinu putem HRT 3 i odabire najdraže vježbe. | Uglavnom sudjeluje u nastavi na daljinu putem HRT 3 i često i odabire najdraže vježbe. |
| **REDOVITOST U IZVRŠAVANJU ZADATAKA** | Pisane zadatke izvršava na vrijeme. | Pisane zadatke uglavnom izvršava na vrijeme. |

* U uvjetima održavanja nastave na daljinu ne postoje uvjeti za vrednovanje motoričkih znanja i postignuća već se napredak učenika opisno prati bilješkama o odgojnim učincima rada, prema kriterijima aktivnosti, teorijskih znanja o vježbanju i sportu te redovitosti izvršavanja postavljenih zadataka.
* Tijekom trajanja nastave na daljinu učenik će biti brojčano vrednovan najavljenim radom kod kuće, kreativno primjenjujući stečena znanja izradom plakata.

|  |
| --- |
| **LIKOVNA KULTURA**  |
|  | **Odličan (5)** | **Vrlo dobar (4)** |
| **STVARALAŠTVO** | Ideja rada je maštovita i neuobičajena. Radi na maštovit način. | Ideja rada je uobičajena |
| **PRIMJENA LIKOVNIH ZADATAKA** | U potpunosti točno primjenjuje likovne zadatke na vlastitom radu. | Uglavnom točno primjenjuje likovne zadatke na vlastitom radu.  |
| **PRODUKTIVNOST** | Izrađuje mnogo detalja. | Izrađuje mali broj detalja. |
| **KORIŠTENJE BOJE**  | Uredno i precizno ispunjava plohu bojom pazeći da nijedan dio plohe ne ostane neobojen.  | Uglavnom uredno ispunjava plohu, ostavljajući manje dijelove plohe neobojenima. |
| **CRTA** | U izradi svog rada u potpunosti koristi različite vrste crta po toku i karakteru. | U izradi svog rada uglavnom koristi različite vrste crta po toku i karakteru. |
| **NAČIN RADA S LIKOVNOM TEHNIKOM** | U potpunosti pravilno koristi tehniku u izradi vlastitog rada. | Uglavnom pravilno koristi likovnu tehniku u izradi vlastitog rada. |
| **REDOVITOST U IZVRŠAVANJU LIKOVNIH RADOVA** | Likovne radove izvršava na vrijeme. | Likovne radove uglavnom izvršava na vrijeme. Ponekad je potrebno upozoravati na izvršenje zadatka. |

* Tijekom trajanja nastave na daljinu učenik će biti brojčano vrednovan najavljenim radom kod kuće, kreativno primjenjujući stečena znanja u izradi vlastitog likovnog djela.

|  |  |
| --- | --- |
|  | **SVI PREDMETI****VREDNOVANJE UMNE MAPE** |
| **Odličan (5)** | **Vrlo dobar(4)**  | **Dobar (3)**  |
| **IZGLED** **UMNE MAPE**  | U središtu umne mape se nalazi ključni pojam i crtež koji prikazuje temu. Umna mapa je napravljena jasno u „granastoj“ strukturi različitim bojama. |  U središtu umne mape se nalazi ključni pojam i crtež koji prikazuje temu . Riječi na linijama ( granama ) odnose se na ključnu riječ. Sve grane nisu različite boje  |  U središtu umne mape se nalazi ključni pojam , ali nema crteža koji prikazuje temu . Riječi na linijama (granama) djelomično se odnose na ključnu riječ. Nisu korištene različite boje.  |
| **SADRŽAJ** **UMNE MAPE**  |  Sadržaj umne mape prema temi je u potpunosti ostvaren i točan. Zbog sličica koje se nalaze na njoj, umna mapa je vrlo zanimljiva.  |  Sadržaj umne mape nije u potpunosti ostvaren. Umnoj mapi nedostaje neka grana. Sve sličice ne odgovaraju ključnim riječima.  |  Sadržaj umne mape prema ključnoj riječi je djelomično ostvaren.  Na umnoj mapi ima dijelova koji nedostaju.  |
| **PREGLEDNOST** **UMNE MAPE**  |  Zbog izgleda slova, količine teksta i slika umna mapa izgleda uredno i pregledno.   |  Umna mapa nije dovoljno pregledna. Rukopis je neprecizan. Ima previše ili premalo teksta i sličica.  |  Sadržaji na umnoj mapi izgledaju nepregledno i neuredno.  |

|  |
| --- |
| **SVI PREDMETI****VREDNOVANJE PLAKATA/POSTERA/BROŠURE i sl.** |
|  |  **Odličan (5)** | **Vrlo dobar (4)** |  **Dobar (3)** |
| **SADRŽAJ PLAKATA/POSTERA/BROŠURE** | Na plakatu/posteru/brošuri je sve pregledno napisano. Sve je točno i zanimljivo. | Na plakatu posteru/brošuri ima dijelova koji nisu točno napisani. | Na plakatu posteru/brošuri ima dijelova koji nemaju veze s temom. |
| **SLIKE NA PLAKATU/ POSTERU/BROŠURI** | Zbog slika koje se nalaze na njemu plakat/poster/brošura je jako zanimljiv. | Plakat/poster/brošura je prenatrpan slikama ili ih nema dovoljno. | Slike na plakatu posteru/ brošuri nisu povezane s temom. |
| **JASNOĆA PRIKAZA SADRŽAJA** | Zbog izgleda slova, količine teksta i slika plakat/poster/brošura izgleda skladno. | Plakat/poster/brošura ima različite oblike slova, previše ili premalo teksta i slika pa sadržaj nije potpuno jasno prikazan. | Plakat/poster/brošura ima previše ili premalo slika i teksta koji nisu dovoljno povezani pa sadržaj nije jasno prikazan. |
| **ORIGINALNOST** | Slika i tekst su povezani na neuobičajen način. | Slika i tekst su povezani na uobičajen način. | Slika i tekst nisu povezani. |
| **PORUKA** | Željena poruka je jasno prenesena. | Poruka se da naslutiti, ali nije potpuno jasno. | Plakat/poster/brošura nema poruku ili ako ima, nije povezana s temom. |

# **KRITERIJI ZA ZAKLJUČIVANJE OCJENA NA KRAJU NASTAVNE GODINE**

 Zaključna je ocjena iz nastavnoga predmeta izraz postignute razine učenikovih kompetencija ostvarenosti odgojno-obrazovnih ishoda u nastavnome predmetu/području i rezultat ukupnoga procesa vrednovanja tijekom nastavne godine, a izvodi se temeljem elemenata vrednovanja.

 Kod zaključivanja ocjena na kraju nastavne godine uzimaju se u obzir:

* Ocjene koje je učenik ostvario na temelju brojčanog vrednovanja do početka nastave na daljinu
* Bilješke o radu učenika do početka nastave na daljinu
* Ocjene koje je učenik ostvario na temelju brojčanog vrednovanja za vrijeme nastave na daljinu
* Bilješke o radu učenika za vrijeme nastave na daljinu

 Na temelju sveukupnih bilješki o radu učenika učitelj na kraju nastavne godine donosi konačnu bilješku o radu i kompetencijama učenika koju unosi u e-dnevnik na kraju nastavne godine, sukladno prethodno razrađenim kriterijima, a uzimajući u obzir sljedeće komponente (ishode):

1. izvršavanje postavljenih zadataka na nastavi i domaće zadaće
2. redovitost sudjelovanja na nastavi
3. marljivost, samostalnost i kreativnost u izvršavanju zadataka.

 Na temelju sveukupnih ocjena iz svih elemenata na kraju nastavne godine koje je učenik dobio sukladno prethodno razrađenim kriterijima učitelj donosi konačnu ocjenu.

Konačna ocjena ne mora biti aritmetička sredina svih ocjena tijekom nastavne godine.

 **Konačna zaključna ocjena temelji se u jednakoj mjeri na postignutim razinama učenikovih kompetencija iskazanih formativnim vrednovanjem (bilješkama) i sumativnim vrednovanjem (ocjenama).**